[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 14.6.2005

KOM(2005) 253 endelig

2005/0111 (COD)

Forslag til

EUROPA-PARLAMENTETS OG RÅDETS DIREKTIV

Af om ændring af direktiv 2004/39/EF om markeder for finansielle instrumenter, for så vidt angår visse frister

(forelagt af Kommissionen)

BEGRUNDELSE

FORSLAGETS BAGGRUND |

Begrundelser og målsætninger for forslaget Dette forslag handler om at udvide medlemsstaternes gennemførelsesfrist og de regulerede virksomheders dato for overholdelse af direktiv 2004/39/EF om markeder for finansielle instrumenter (Markets in Financial Instruments Directive - MiFID). Dette sker, fordi erhvervslivet og medlemsstaterne har meldt om alvorlige vanskeligheder for de regulerede virksomheder med at overholde den nuværende gennemførelsesfrist for direktivet (30. april 2006). 1. Vedtagelse af gennemførelsesbestemmelser medfører reelt forkortet gennemførelsesperiode Den gennemførelsesfrist, der blev aftalt i henholdsvis Rådet og Europa-Parlamentet, var den sædvanlige toårsfrist efter direktivets ikrafttræden. Imidlertid vil en betragtelig del af gennemførelsesperioden gå med at forberede de nødvendige gennemførelsesforanstaltninger for 17 bestemmelser i direktivet, som ikke kan fungere uden sådanne foranstaltninger. Efter de nuværende planer forventer Kommissionen at have vedtaget hele sættet med gennemførelsesforanstaltninger ved begyndelsen af 2006. Vedtagelsen af disse foranstaltninger kan ikke fremskyndes, både fordi de er komplekse, fordi der er behov for at føre brede konsultationer og skabe enighed, og fordi processen skal ske i overensstemmelse med udvalgsproceduren ifølge afgørelse 1999/468/EF. Der kan ikke gås videre med gennemførelsen af de bestemmelser i direktivet, som står i forbindelse med gennemførelsesforanstaltningerne, før de ledsagende gennemførelsesforanstaltninger er klar. Reelt påvirker dette den rettidige gennemførelse af andre bestemmelser i direktivet, der har forbindelse med bestemmelser, der kræver gennemførelsesforanstaltninger. Derfor har medlemsstaterne ikke tilstrækkelig tid til fuldt ud at gennemføre hele direktivet i perioden fra den forventede vedtagelse af gennemførelsesforanstaltningerne (i begyndelsen af 2006) og den nuværende gennemførelsesfrist (april 2006). For at sikre effektiv og ensartet gennemførelse af MiFID i samtlige medlemsstater inden for gennemførelsesfristen vil det derfor være hensigtsmæssigt at udsætte denne frist. 2. Praktiske konsekvenser for virksomhederne Kommissionens tjenestegrene har fra en bred vifte af erhvervslivets repræsentanter fået underretning om, at det nuværende gennemførelsesskema for MiFID stiller de involverede virksomheder over for umulige tidsfrister. De påpeger, at hvis MiFID skal overholdes, kræver det væsentlige tidskrævende ændringer af deres teknologiske infrastruktur, software samt registrerings- og rapporteringssystemer. Derudover skal virksomhederne muligvis tilpasse interne politikker og retningslinjer om kunderelationer, adskillelse af aktiver og styring af interessekonflikter. Markedsdeltagerne mener desuden ikke, at de er i stand til at træffe definitive beslutninger om, hvilke driftsmæssige initiativer der skal tages, indtil gennemførelsesforanstaltningerne er endeligt vedtaget. Direktiv 2004/39/EF indeholder kun generelle principper for disse krav, og de nøjagtige tekniske detaljer vil blive givet i gennemførelseslovgivningen, som først vil ligge klar ved årets udgang. |

Generel kontekst Tekniske ændringer af direktiv 2004/39/EF. |

Nuværende bestemmelser på området Direktiv 2004/39/EF |

Overensstemmelse med EU's øvrige politikker og målsætninger Direktiv 2004/39/EF |

HØRING AF DE BERØRTE PARTER OG KONSEKVENSANALYSE |

Høring af interesserede parter |

Selv om der ikke er iværksat specifikke høringer for dette forslag, bør det fremlægges, da: - Kommissionen har modtaget adskillige bemærkninger fra erhvervslivet med omfattende beviser for, at der er behov for at udvide fristen for anvendelsen af direktivet, så markedsdeltagerne får tilstrækkelig tid til at tilpasse deres systemer og procedurer med henblik på at overholde MiFID. - Drøftelserne med medlemsstaterne i Det Europæiske Værdipapirudvalg har vist, at medlemsstaterne efter at have konsulteret markederne og vurderet gennemførelsesbehovene næsten uden undtagelse støtter den foreslåede udvidelse af både gennemførelses- og anvendelsesfristen. De indkomne svar på en generel høring om lovgivningsproceduren for værdipapirmarkederne tyder på en meget omfattende støtte til udvidelsen af gennemførelsesfristen på dette område; i en række af besvarelserne blev MiFID nævnt som et specifikt eksempel på et direktiv, hvis kompleksitet berettiger til en forlænget gennemførelsesfrist. - Behovet for at forlænge fristerne blev også bekræftet i den tredje rapport fra den interinstitutionelle tilsynsgruppe for Lamfalussy-processen af 17. november. |

Indsamling og brug af ekspertise |

Der har ikke været behov for ekstern ekspertise. |

Vurdering af virkningerne Jf. direktiv 2004/39/EF |

FORSLAGETS RETLIGE ELEMENTER |

Resumé af den foreslåede foranstaltning Formålet med dette forslag er at lette vanskelighederne for medlemsstaterne og branchen ved gennemførelse og anvendelse af direktivet. Med henblik herpå foreslås det at: - forlænge medlemsstaternes frist for at gennemføre MiFID i national lovgivning med 6 måneder, dvs. indtil oktober 2006 - bevilge en yderligere periode på seks måneder efter gennemførelsen i national lovgivning, før MiFID reelt skal anvendes, så virksomhederne får tilstrækkelig tid til at tilpasse deres systemer og interne procedurer og derved kan opfylde direktivets krav, dvs. indtil april 2007. På grund af den tætte interaktion mellem MiFID's forskellige dele gælder disse forslag for hele direktivet (ikke blot de bestemmelser, der vil blive suppleret med gennemførelsesforanstaltninger). 1. Tekniske ændringer Alle ændringer i direktiv 2004/39/EF indgår i en enkelt artikel (artikel 1). Der er tale om følgende ændringer: 1) Medlemsstaternes gennemførelsesfrist ændres til den 30. oktober 2006. 2) Medlemsstaterne får en yderligere frist på 6 måneder til at anvende ny indenlandsk lovgivning om gennemførelse af MiFID indtil den 30. april 2007. 3) Der kræves redaktionelle ændringer i: a. Datoen for bortfaldet af direktiv 93/22/EF (direktivet om finansielle tjenesteydelser), som skal erstattes af MiFID, skal udsættes i 6 måneder, så der er sammenfald med den længere gennemførelsesfrist for MiFID, hvorved der undgås et lovgivningsmæssigt tomrum. Det foreslås imidlertid, at medlemsstaterne forpligtes til at bibeholde deres nuværende nationale reguleringssystem vedrørende gennemførelse af direktiv 93/22/EF i yderligere 6 måneder efter, at direktivet er bortfaldet med henblik på at undgå et retligt tomrum. b. Ikrafttrædelsesdatoen for overgangsbestemmelserne i artikel 71. Disse bestemmelser bør træde i kraft, samtidig med at medlemsstaterne begynder at anvende MiFID fuldt ud. c. Datoerne for hvornår Kommissionen skal fremlægge en række rapporter om spørgsmål i forbindelse med MiFID og dets funktion. Tidsplanen for rapporterne var beregnet til at give Kommissionen mulighed for at overvåge, hvordan MiFID fungerer i praksis. Derfor bør de logisk set udskydes med ét år. Disse ændringer er udelukkende af teknisk art og er nødvendige for at bevare tidsplanen for de forskellige faser for direktivets ikrafttræden og revision heraf. 2. Gennemførelse - ikrafttræden For konsekvensens skyld er gennemførelsesfristen for dette forslag blevet bragt i overensstemmelse med den foreslåede gennemførelsesfrist (dvs. den 30. oktober 2006) for direktiv 2004/39/EF (artikel 2). Den nationale lovgivning, hvorved det tidligere system efter direktiv 93/22/EF blev indført, kan imidlertid forblive i kraft, indtil MiFID er fuldt gennemført i national lovgivning (dvs. den 30. april 2007). Når forslaget er vedtaget af Rådet og Europa-Parlamentet, bør det træde i kraft dagen efter offentliggørelsen. Dette er et forslag til et direktiv om ændring af et grundlæggende direktiv om harmonisering af autorisationsbetingelser med henblik på at sikre reel etableringsret og frit udbud af tjenesteydelser ("samordningsdirektiv"). Forslaget indeholder kun en række tekniske ændringer, der udelukkende står i forbindelse med udvidelsen af de forskellige frister i det grundlæggende direktiv; der indgår ingen yderligere væsentlige ændringer i forslaget. |

Retsgrundlag EF-traktatens artikel 47, stk. 2. |

Subsidiaritetsprincippet Subsidiaritetsprincippet finder anvendelse, i og med at forslaget ikke henhører under Fællesskabets enekompetence. |

Medlemsstaterne kan ikke opfylde målene med forslaget på tilfredsstillende vis, hvilket skyldes følgende: |

Jf. direktiv 2004/39/EF. |

En indsats på fællesskabsplan vil af nedenstående grunde være et mere effektivt redskab til at nå målene med forslaget: |

Jf. direktiv 2004/39/EF. |

Forslaget er derfor i overensstemmelse med subsidiaritetsprincippet. |

Proportionalitetsprincippet Forslaget er i overensstemmelse med proportionalitetsprincippet, hvilket begrundes således: |

De foreslåede udvidelser er afbalancerede og proportionelle. De giver medlemsstaterne og de regulerede virksomheder den yderligere tid, der kræves for at opfylde direktivets krav ordentligt uden dog at gå videre end det nødvendige. |

Valg af retsakt |

Foreslået retsakt: direktiv. |

Andre retlige instrumenter ville ikke være hensigtsmæssige, hvilket skyldes følgende forhold: Ændringsdirektiv med tekniske ændringer af direktiv 2004/39/EF. Et direktiv kan kun ændres ved et andet direktiv. |

BUDGETMÆSSIGE VIRKNINGER |

Forslaget har ingen virkninger for Den Europæiske Unions budget. |

SUPPLERENDE OPLYSNINGER |

Konkordanstabel Medlemsstaterne skal meddele Kommissionen teksten til de nationale gennemførelsesbestemmelser for direktivet. Direktivet indeholder ingen forpligtelse til at medtage en konkordanstabel, da denne forpligtelse heller ikke indgik i det grundlæggende direktiv. |

1. 2005/0111

Forslag til

EUROPA-PARLAMENTETS OG RÅDETS DIREKTIV

af

om ændring af direktiv 2004/39/EF om markeder for finansielle instrumenter, for så vidt angår visse frister

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 47, stk. 2,

under henvisning til forslag fra Kommissionen[1],

efter proceduren i traktatens artikel 251, og

ud fra følgende betragtninger:

(1) Europa-Parlamentets og Rådets direktiv 2004/39/EF af 21. april 2004 om markeder for finansielle instrumenter, om ændring af Rådets direktiv 85/611/EØF, og 93/6/EØF samt Europa-Parlamentets og Rådets direktiv 2000/12/EF og om ophævelse af Rådets direktiv 93/22/EØF[2] indfører et omfattende reguleringssystem med henblik på at sikre en høj kvalitet ved gennemførelsen af investortransaktioner.

(2) Efter direktiv 2004/39/EF skal medlemsstaterne sætte love og administrative bestemmelser i kraft for at efterkomme dette direktiv inden den 30. april 2006. For at sikre en ensartet gennemførelse i medlemsstaterne skal et væsentligt antal komplekse bestemmelser i direktivet suppleres med gennemførelsesforanstaltninger, som Kommissionen har vedtaget inden for medlemsstaternes gennemførelsesperiode. Da medlemsstaterne ikke fuldt ud kan udarbejde og færdiggøre deres nationale lovgivning, før gennemførelsesforanstaltningernes indhold ligger klart, kan det være vanskeligt for dem at nå den nuværende gennemførelsesfrist.

(3) For at overholde kravene i direktiv 2004/39/EF og den nationale gennemførelseslovgivning kan investeringsselskaber og andre regulerede virksomheder blive nødt til at indføre nye it-systemer, nye organisationsstrukturer samt procedurer for regnskabsaflæggelse og registrering eller at gennemføre væsentlige ændringer i deres eksisterende systemer og praksis. Dette kan kun gøres, når det står klart, hvad indholdet bliver i de gennemførelsesforanstaltninger, Kommissionen skal vedtage, og den nationale gennemførelseslovgivning.

(4) Det er også nødvendigt, at direktiv 2004/39/EF og dets gennemførelsesforanstaltninger gennemføres i national lovgivning eller bliver direkte gældende i medlemsstaterne på samme tid, hvis direktivet skal have fuld virkning.

(5) Det er derfor hensigtsmæssigt at udvide medlemsstaternes frist for gennemførelse af direktiv 2004/39/EF i national lovgivning. Bankernes og investeringsselskabernes frist for at opfylde de nye krav bør ligeledes forlænges med en periode, der ligger efter, at medlemsstaterne har gennemført bestemmelserne i deres nationale lovgivning.

(6) På grund af samspillet mellem de forskellige bestemmelser i direktiv 2004/39/EF vil det være hensigtsmæssigt, at en eventuel forlængelse af disse frister gælder for samtlige bestemmelser i dette direktiv. En udvidelse af gennemførelses- og anvendelsesfristen bør svare til og ikke overskride medlemsstaternes og de regulerede virksomheders behov. For at undgå fragmentering, der kan forhindre det indre marked i værdipapirer i at fungere ordentligt, bør medlemsstaterne anvende bestemmelserne i direktiv 2004/39/EF samtidig.

(7) Der er behov for yderligere konsekvensændringer for at udskyde datoen for direktiv 93/22/EØF's bortfald og for overgangsbestemmelserne efter direktiv 2004/39/EF samt for at udvide tidsplanen for Kommissionens forpligtelse til at rapportere om emnet.

(8) Direktiv 2004/39/EF bør derfor ændres tilsvarende -

UDSTEDT FØLGENDE DIREKTIV:

Artikel 1

I direktiv 2004/39/EF foretages følgende ændringer:

(1) Artikel 65 ændres som følger:

(a) Stk. 1-4 affattes således:

“1. Senest den 30. april 2007 aflægger Kommissionen efter en offentlig høring og på baggrund af drøftelser med de kompetente myndigheder rapport til Europa-Parlamentet og Rådet om den eventuelle udvidelse af anvendelsesområdet for dette direktivs bestemmelser om gennemsigtighedskravene før og efter handelen til også at omfatte transaktioner med andre typer finansielle instrumenter end aktier.

2. Senest den 30. april 2008 forelægger Kommissionen Europa-Parlamentet og Rådet en beretning om anvendelsen af artikel 27.

3. Senest den 30. oktober 2007 aflægger Kommissionen efter en offentlig høring og på baggrund af drøftelser med de kompetente myndigheder beretning til Europa-Parlamentet og Rådet om:

(a) hvorvidt det fortsat er hensigtsmæssigt at bibeholde undtagelsen i artikel 2, stk. 1, litra k), for virksomheder, hvis hovedvirksomhed er handel for egen regning med varederivater

(b) form og indhold af rimelige krav til meddelelsen af tilladelse til og tilsynet med virksomheder som f.eks. investeringsselskaber i dette direktivs forstand

(c) hvorvidt reglerne om udpegning af bundne agenter til investeringstjenester og/eller -aktiviteter, især angående tilsynet med disse, er hensigtsmæssige

(d) hvorvidt det fortsat er hensigtsmæssigt at bibeholde undtagelsen efter artikel 2, stk. 1, litra i).

4. Senest den 30. oktober 2007 aflægger Kommissionen statusrapport til Europa-Parlamentet og Rådet om fjernelsen af hindringer for konsolidering på europæisk plan af de oplysninger, som markederne har pligt til at offentliggøre."

(b) Stk. 6 affattes således:

“6. Senest den 30. april 2006 aflægger Kommissionen efter en offentlig høring og på baggrund af drøftelser med de kompetente myndigheder beretning til Europa-Parlamentet og Rådet om, hvorvidt det fortsat er hensigtsmæssigt at bibeholde de krav til faglig forsikring, der pålægges mæglerne i fællesskabsretten."

(2) Artikel 69 affattes således:

"Artikel 69 Bortfald af direktiv 93/22/EØF

1. Direktiv 93/22/EØF ophæves fra den 30. oktober 2006 . Henvisninger til direktiv 93/22/EØF skal læses som henvisninger til dette direktiv. Henvisninger til termer, der defineres i, eller til artikler, der indgår i direktiv 93/22/EØF, skal læses som henvisninger til tilsvarende termer, der defineres i, eller artikler, der indgår i dette direktiv.

2. Medlemsstaterne fastsætter, at nationale love, bestemmelser og administrative bestemmelser, der vedtages med henblik på at overholde direktiv 93/22/EF, forbliver i kraft, indtil de bestemmelser, der er vedtaget efter artikel 70, anvendes, under alle omstændigheder senest den 30. april 2007.”

(3) Artikel 70, stk. 1, affattes således:

"Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 30. oktober 2006 . Medlemsstaterne underretter straks Kommissionen herom. De anvender disse bestemmelser fra den 1. maj 2007."

(4) Artikel 71, stk. 1 til 4, affattes således:

“1. Investeringsselskaber, der i deres hjemland har fået bemyndigelse til at yde investeringstjenester før den 30. april 2007 , anses for at have fået denne bemyndigelse i forbindelse med dette direktiv, hvis denne medlemsstats love foreskriver, at de skal opfylde betingelser svarende til betingelserne i artikel 9 til 14 for at påbegynde en sådan virksomhed.

2. Et reguleret marked eller en markedsdeltager, der i dennes hjemland har fået bemyndigelse før den 30. april 2007 , anses for at have fået denne bemyndigelse i forbindelse med dette direktiv, hvis denne medlemsstats love foreskriver, at markedet eller markedsdeltageren skal opfylde betingelser svarende til betingelserne i kapitel III.

3. Bundne agenter, der allerede er opført i et offentligt register før den 30. april 2007 , anses for at være registreret som sådanne i forbindelse med dette direktiv, hvis denne medlemsstats love foreskriver, at bundne agenter skal opfylde betingelser svarende til betingelserne i artikel 23.

4. Oplysninger, der er givet før den 30. april 2007 , for så vidt angår artikel 17, 18 eller 30 i direktiv 93/22/EF, anses for at være givet i forbindelse med dette direktivs artikel 31 og 32."

Artikel 2

Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. oktober 2006. De underretter straks Kommissionen herom.

Disse bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 3

Denne forordning træder i kraft på dagen efter offentliggørelsen i Den Europæiske Unions Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den

På Europa-Parlamentets vegne På Rådets vegne

Formand Formand

BILAG

FINANSIERINGSOVERSIGT | […] |

DATO: […] |

1. | BUDGETPOST: - Ingen - INGEN FINANSIELLE VIRKNINGER | BEVILLINGER: Ingen |

2. | FORANSTALTNINGENS BETEGNELSE: FORSLAG TIL DIREKTIV OM ÆNDRING AF DIREKTIV 2004/39/EF OM MARKEDER FOR FINANSIELLE INSTRUMENTER |

3. | RETSGRUNDLAG: Artikel 47, stk. 2 |

4. | FORMÅL: At forlænge gennemførelses- og anvendelsesfristen for direktiv 2004/39/EF og at justere yderligere frister i dette direktiv i overensstemmelse hermed |

5. | FINANSIELLE VIRKNINGER – ikke relevant | 12-MÅNEDERS-PERIODE (mio. EUR) | INDE- VÆRENDE REGNSKABS- ÅR [n] (mio. EUR) | FØLGENDE REGNSKABSÅR [n+1] (mio. EUR) |

5.0 | UDGIFTER - ikke relevant. - OVER EF-BUDGETTET (RESTITUTIONER/INTERVENTIONER) - OVER NATIONALE BUDGETTER - AF ANDRE |

5.1 | UDGIFTER - ikke relevant. - EF's EGNE INDTÆGTER (AFGIFTER/TOLD) - NATIONALE KILDER |

[n+2] | [n+3] | [n+4] | [n+5] |

5.0.1 | UDGIFTSOVERSLAG |

5.1.1 | INDTÆGTSOVERSLAG |

5.2 | BEREGNINGSMÅDE: |

6.0 | ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? ikke relevant | JA NEJ |

6.1 | ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET? | JA NEJ |

6.2 | ER ET TILLÆGSBUDGET NØDVENDIGT? | JA NEJ |

6.3 | BEVILLINGER TIL OPFØRSEL PÅ KOMMENDE BUDGETTER? | JA NEJ |

BEMÆRKNINGER: |

[1] EUT […] af […], s. […].

[2] EUT L 145 af 30.4.2004, s. 1.